కొడంగల్ మండలం

కొడంగల్ మండలం, తెలంగాణ రాష్ట్రం, వికారాబాదు జిల్లాలో ఇదే పేరుతో ఉన్న మండలం.తెలంగాణ ప్రభుత్వ ఉత్తర్వు సంఖ్య GO Ms No 248  Revenue (DA-CMRF) Department, Dated: 11-10-2016    కోడంగల్, ఈ మండలానికి కేంద్రం. ఇది సమీప పట్టణమైన తాండూర్ నుండి 18 కి. మీ. దూరంలో కర్ణాటక సరిహద్దులో ఉంది. రాష్ట్ర రాజధాని హైదరాబాదు నుంచి బీజాపూర్ వెళ్ళు అంతర్ రాష్ట్ర రహదారి ఈ పట్టణం నుంచే వెళ్తుంది. హైదరాబాదు నుంచి నైరుతి వైపున 100 కిలో మీటర్ల దూరంలో ఉన్న ఈ పట్టణం ఉత్తరాన రంగారెడ్డి జిల్లా సరిహద్దును కల్గిఉంది. తాండూర్ పట్టణం ఇక్కడి నుంచి 17 కిలో మీటర్ల దూరాన ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లాలో ఉండేది. ప్రస్తుతం ఈ మండలం తాండూరు రెవెన్యూ డివిజనులో భాగం. పునర్వ్యవస్థీకరణకు ముందు ఇది నారాయణపేట డివిజనులో ఉండేది.ఈ మండలంలో 19 రెవెన్యూ గ్రామాలు ఉన్నాయి.నిర్జన గ్రామాలు లేవు

2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 249 చ.కి.మీ. కాగా, జనాభా 53,673. జనాభాలో పురుషులు 26,545 కాగా, స్త్రీల సంఖ్య 27,128. మండలంలో 10,981 గృహాలున్నాయి.

 భౌగోళికం 
thumb|2016 పునర్వ్యవస్థీకరణకు ముందు అవిభక్త మహబూబ్‌నగర్ జిల్లా పటంలో మండల స్థానం
ఈ మండలం మహబూబ్ నగర్ జిల్లాలో వాయవ్యం వైపున ఉంది. ఈ మండలానికి ఉత్తరాన రంగారెడ్డి జిల్లా, పశ్చిమాన కర్ణాటక రాష్ట్రము, తూర్పున బొంరాస్‌పేట మండలం, దక్షిణమున దౌలతాబాదు మండలాలు ఉన్నాయి. కోడంగల్ 17° 6' ఉత్తర అక్షాంశము, 77° 37' తూర్పు రేఖాంశం మీదుగా ఉంది.

 గణాంక వివరాలు 

 మండల జనాభా 
2011 జనాభా లెక్కల ప్రకారం మండల జనాభా 53542. ఇందులో పురుషుల సంఖ్య 26550, స్త్రీల సంఖ్య 26992. అక్షరాస్యుల సంఖ్య 25669.Census of India 2011, Provisional Population Totals, Andhra Pradesh, Published by Director of Census Operations AP, Page No 125

 మండలంలోని విద్యాసంస్థలు 
కోడంగల్‌లో 1969-70లో స్థాపించబడిన ప్రభుత్వ జూనియర్ కళాశాల ఉంది. 2008-09 విద్యాసంవత్సరంలో ప్రభుత్వం నూతనంగా డిగ్రీకళాశాలకు అనుమతి ఇచ్చింది. నారాయణ పేట రెవెన్యూ డివిజన్‌లోనే ఇది మొట్టమొదటి ప్రభుత్వ డిగ్రీ కళాశాల. ఇదివరకు జూనియర్ కళాశాల పూర్తయిన విద్యార్థులు డిగ్రీ అభ్యసన కొరకు రంగారెడ్డి జిల్లా తాండూరుకు వెళ్ళవలసి ఉండేది.

 మండలంలోని ప్రాథమిక పాఠశాలలు: 46.
 మండలంలోని ప్రాథమికోన్నత పాఠశాలలు: 15.
 మండలంలోని ఉన్నత పాఠశాలలు: 11.

 పశుసంపద 
2007 నాటి పశుగణన ప్రకారం మండలంలో 13వేల గొర్రెలు, 11 వేల మేకలు, 2400 పందులు, 1700 కుక్కలు, 25వేల కోళ్ళు, 5700 దున్నపోతులు ఉన్నాయి.

 దుద్యాల మండలం కలిసిన హస్నాబాద్ గ్రామం 
కొడంగల్ మండలం లోని హస్నాబాద్ రెవెన్యూ గ్రామం వికారాబాద్ జిల్లాలో 2022 జూలై 22న కొత్తగా ఏర్పడిన దుద్యాల  మండలంలో విలీనం చేయబడింది.

రెవెన్యూ గ్రామాలు
 
 రుద్రారం
 నాగారం
 అన్నారం
 చిట్లపల్లి
 అప్పాయిపల్లి 
 ఉడిమేశ్వర్
 కోడంగల్
 అంగడి రాయిచూరు
 టేకుల‌కోడ్
 ఉప్పరపల్లి
 గాండ్లపల్లి
 కస్తూర్‌పల్లి
 ఇందనూర్
 రావల్‌పల్లి
 చిన్న నందిగం
 పెద్ద నందిగం
 ప్యాలమద్ది
 పర్సాపూర్

గమనిక: గతంలో 19 గ్రామాలు ఉన్న హస్నాబాద్ గ్రామంతో కలిపి ఈ మండలంలో 19 గ్రామాలు ఉండేవి. తరువాత కొత్తగా ఏర్పడిన దుద్యాల మండలంలో హస్నాబాద్ గ్రామం విలీనం కావటం జరిగింది.
 మూలాలు 

 ఇవికూడా చూడండి 

 కొడంగల్ శాసనసభ నియోజకవర్గం

 వెలుపలి లంకెలు